הלן הוג

חיים מוקדמים

נולדה בלואל, מסצ'וסטס ב-1 באוגוסט 1905, הלן הייתה בתם השנייה של הבנקאי אדוארד אוורט סוייר ואשתו קריאר ספראג סוייר שהיה בעבר מורה בבית ספר. היא סיימה את לימודיה בבית הספר התיכון לואל בגיל 15, אך בחרה להישאר שנה נוספת לפני שעזבה ללמוד במכללת מאונט הוליוק בשנת 1922.

חינוך

לאחר שסיימה את לימודיה בתיכון, הצטרפה הוג למכללת מאונט הוליוק. על אף שהשלימה כמעט תואר בכימיה, היא שינתה את התמחותה מכימיה לאסטרונומיה לאחר שנכנסה לשיעורי אסטרונומיה עם ד"ר אן סיבל בשנתה הראשונה (1925). בינואר 1925, ד"ר סיבל לקחה את הכיתה שלה כדי לראות ליקוי חמה של השמש, ושנה לאחר מכן אנני גאמפ קנון, אסטרונומית העובדת באוניברסיטת הרווארד, הגיעה לבקר במאונט הוליוק. הוג ציינה את החוויות האלה רגעים מכוננים שהובילו לקריירה שלה בלמידת כוכבים. בשנת 1926 סיימה הוג את התואר הראשון שלה באסטרונומיה בהצטיינות.
לאחר שסיימה את לימודיה במאונט הוליוק, קיבלה הוג מלגה ללימודים לתארים מתקדמים באוניברסיטת הרווארד בסתיו 1926 בסיועה של ד"ר קנון. בהרווארד הוג עבדה עם ד"ר הארלו שאפלי, מנהל תוכנית הלימודים באסטרונומיה. בעקבות הציפיות ואתיקה בעבודה של ד"ר שפלי, הוג עבדה קשה, שעות ארוכות למדידת גודל ובהירות של אשכולות כדוריים ופרסמה מספר מאמרים. הוג קיבלה תואר שני ב-1928 ותואר דוקטורט ב-1931, שניהם ממכללת רדקלף, כשהרווארד סירבה להעניק תואר ראשון במדע לנשים באותה תקופה.
על ההתקדמות שלה באסטרונומיה, הוג קיבלה תואר דוקטור של כבוד משש אוניברסיטאות קנדיות ואוניברסיטאות בארצות הברית, כולל מכללת מאונט הוליוק ואוניברסיטת טורונטו.

עבודה מדעית

בעוד השלמת תואר הדוקטורט שלה, הוג לימדה אסטרונומיה במאונט הוליוק ובמכללת סמית. לאחר סיום הלימודים היא עברה לויקטוריה, קולומביה הבריטית, שם החלה מחקר במצפה הכוכבים האסטרופיזי דומיניון. הוג החלה לצלם כוכבים שונים עם טלסקופ המשקף 72 אינץ' המשקף, מקטלגת את השינויים המחזוריים בבהירות הכוכבים המשתנים. במצפה הכוכבים האסטרופיזי דומיון, הוג מצאה 132 כוכבים חדשים המשתנים בצביר הכדורי מסייר 2. הוג פירסמה את העבודה פורצת הדרך בקטלוגים אסטרונומיים שעדיין משתמשים בהם כיום. יש לציין, הוג השלימה את כל זה כעוזרת מתנדבת לבעלה, שכן מצפה הכוכבים האסטרופיזי דומיניון לא הציע לה עבודה.
בשנת 1935 עברה הוג לאוניברסיטת טורונטו, לאחר שבעלה קיבל הצעת עבודה לעבודה במצפה דוד דאלאפ. בשנה הראשונה שלה שם, הוג המשיכה בעבודתה לצלם צבירים כדוריים, וצברה אלף צילומים בהם היא השתמשה לזיהוי אלפים רבים של כוכבים משתנים. היא פרסמה קטלוג של 1116 כוכבים משתנים באשכולות כדוריים בשנת 1939, הראשון מבין שלושת הקטלוגים שהיא השלימה, עם הרביעי בעבודה בזמן מותה. בנוסף לעבודתה על כוכבים משתנים באשכולות כדוריים, הוג השתמשה ביחסי הזוהר של הכוכבים המשתנים של קפאיד (שנתגלו על ידי הנרייטה סוואן ליוויט ב-1908) כדי להגביר את ההבנה של גילו, גודלו ומבנהו של גלקסיית שביל החלב.
בשנות השלושים המאוחרות, הוג הייתה לאחד האסטרונומים הראשונים שנסעו ועבדו ברחבי העולם כדי לקדם את המחקר שלה, שכן הצבירים הכדוריים שבהם צפתה נראו בצורה הטובה ביותר מחצי הכדור הדרומי.
בשנים 1939-1941 חזרה הוג לאמריקה כדי לשמש כנשיאת האיגוד האמריקאי של משקיפי הכוכבים המשתנים (1939-1941) ויו"ר בפועל של מחלקת האסטרונומיה של מאונט הוליוק (1940-1941). עם שובה למצפה דוד דנלאפ, היא לקחה על עצמה חובות הוראה באוניברסיטה של טורונטו, בעיקר כתוצאה מהעדרות של צוות הוראה גברי בשל מלחמת העולם השנייה. בתום תפקידה לאחר שחזרו הגברים מהמלחמה, התקדמה הוג לפרופסור ב-1951, פרופסור חבר ב-1955, פרופסור מלא ב-1957 ופרופסור אמריטה ב-1976 עם פרישתה. במהלך קריירת המחקר שלה פרסמה הוג יותר מ-200 מאמרים, והייתה סמכות מובילה באסטרונומיה.

תמיכה מדעית, מודעות ושירות

הוג לא הגבילה את עצמה לפרסום ההתמחות האסטרונומית של הכוכבים המשתנים באשכולות הכדוריים, ופרסמה את ההיסטוריה של האסטרונומיה באמצעות הטור שלה "מחוץ לספרים ישנים", שפורסם בכתב העת "האגודה המלכותית האסטרונומית של קנדה". היא הייתה ידועה גם ב-30 השנים שבהן כתבה את הטור השבועי שלה "עם הכוכבים", שיצא לאור בטורונטו סטאר. נוסף על כך, הוג שיווקה את האסטרונומיה עם ספרה "הכוכבים שייכים לכולם" ב-1976, סדרה של שמונה סדרות בטלוויזיה הקנדית החינוכית ב-1970, ותפקידה כנשיאה המייסדת של החברה האסטרונומית הקנדית. היא גם תמכה באופן אקטיבי בנשים על מנת שתעסוקנה במדע.
בנוסף לעבודת הסנגוריה והמודעות שלה, "הלן ניהלה מספר ארגונים אסטרונומיים ומדעיים קנדיים", ו"שירתה במועצת המנהלים של חברת בל טלפון מקנדה בשנים 1968 עד 1978". היא גם הייתה מנהלת תוכנית האסטרונומיה של הקרן הלאומית למדע, ובתפקיד זה היא "סייעה בקביעת אתרים לתצפית הרדיו הלאומית של האסטרונומיה ולמצפה הלאומי של קיט פיק" בשנת 1955. בשנת 1960, "היא הפכה לנשיאה הראשונה של מדור מדעי הטבע של החברה המלכותית של קנדה", וכן "הנשיאה הראשונה של המכון הקנדי המלכותי (1964-1965)".

חיים אישיים

הלן סוייר הוג נישאה לפרנק סקוט הוג, סטודנט באסטרונומיה בהארוורד, בשנת 1930, והשניים עברו לגור בויקטוריה, קולומביה הבריטית בשנת 1931. היא ילדה את בתם סאלי שם ביוני 1932. למרבה השמחה, הוג מצאה שגידול ילד הוא בר ניהול, והיא הצליחה להמשיך בעבודת התצפית שלה על ידי הבאת בתה הישנה איתה אל המצפה בלילה בסל. מנהל מצפה הכוכבים, ד"ר ג'יי אס פלאסקט, תמך בה, הוא נתן להלן סוייר הוג מענק מחקר של 200 $, בו היא השתמשה כדי להעסיק עוזרת בית במשרה מלאה במשך שנה שלמה אשר סיפק לה תמיכה נוספת לעבודת המחקר שלה.
בשנת 1935, בני הזוג עברו לאונטריו לעבוד במצפה של דוד דאלאפ באוניברסיטת טורונטו, שם נולד הילד השני דוד בינואר 1936, ואחרי זמן קצר נולד ילדם השלישי ג'יימס בספטמבר 1937. פרנק נפטר בשנת 1951 מהתקף לב, והלן לקחה על עצמה את האחריות המקצועית שלו בנוסף לגידול שלושת ילדיהם. ב-1985 נישאה הלן לפ.ה. פריסטלי, עמית ופרופסור לשעבר לאנגלית באוניברסיטת טורונטו, שמת ב -1988.
הלן סוייר הוג נפטרה מהתקף לב ב-28 בינואר 1993, בריצ'מונד היל, אונטריו.